Skipulag vinnumarkaðarins getur raskast vegna þessara breytinga . Það er auðvitað ómögulegt að segja hver áhrifin af fjórðu iðnbyltingunni verða og hvort þau verða jafn öfgafengin og fyrrnefnd áhrif seinni iðnbyltingarinnar , en ljóst er að það munu þó verða allmikil áhrif . Ekki er vanþörf á . Möguleikarnir eru æði margir og þeim mun fjölga enn meira eftir því sem líður á . Hver áhrif þess verða er óljóst , en hætt er við að þau verði mikil . Hér á Íslandi er talið að meira en helmingur starfa muni verða fyrir áhrifum af sjálfvirknivæðingu ( breytast mikið , eða jafnvel hverfa ) , en aðeins 14% starfa muni verða fyrir litlum áhrifum . Þetta er vissulega spá , en þetta eru háar tölur og því full ástæða til að velta fyrir sér hvað skuli gera . Mörg störf eru líkleg til að breytast verulega . Áhrifin verða líka mismunandi eftir menntun og kyni . Eins sjá má af myndinni , sem einnig er úr skýrslunni góðu ( bls. 35 ) , þá munu áhrifin af sjálfvirknivæðingunni verða mest á þá hópa sem búa við grunnmenntun , næstmest á þá sem búa við starfs - og framhaldsmenntun , en minnst á þá sem hafa háskólamenntun . Í stuttu máli : Áhrifin verða aðeins meiri á karla en konur , mun meiri á þá sem búa við grunnmenntun en háskólamenntun , og mun meiri á yngstu kynslóðina . Áhrifin munu geta falist í því að störf hverfi , og alls óljóst hvers konar störf koma í staðinn , ef þá einhver koma í staðinn í öllum tilvikum . Hvernig við eigum að bregðast við ? Í öllu falli er ljóst að við verðum að gera eitthvað , fremur en ekkert . Ég vil hér eingöngu beina sjónum mínum að vinnu og vinnustundum , en síður menntakerfinu , enda tel ég að annað fólk sé færara til að leggja fram hugmyndir um hvernig þarf að breyta menntakerfinu til að takast á við þessar breytingar . Markmið þessa samvinnuvettvangs væri að vinna að endurbótum á vinnumarkaðnum til að tryggja að sjálfvirknivæðingin nýtist sem best , tryggja upplýsingaflæði , og vinna að löggjöf sem gagnast öllum aðilum vinnumarkaðarins og almenningi . Höfuðmarkmið þessa samvinnuvettvangs væri að tryggja atvinnu , tryggja að skipting gæðanna eflist þrátt fyrir sjálfvirknivæðinguna , og beinlínis ýta undir aukna framleiðni á Íslandi . Jafnframt væri unnið að því að nýta hina auknu framleiðni til að gera fólki kleift að vinna færri vinnustundir með markvissum aðgerðum . Auk þessa , þá myndi samþykki frumvarpsins ýta undir að fyrirtæki nýti sér hina nýju tækni – tækni sem meðal annars er farin að birtast í sjálfsafgreiðslu hérlendis . 3 . Tryggja rétt fólks til að velja sér starfshlutfall . Sem stendur er réttur fólks á Íslandi til hlutastarfs heldur takmarkaður , og raunar mjög undir atvinnurekandanum kominn – þannig var það t.d. löglegt þegar visst fyrirtæki hérlendis sagði upp starfsmönnum sínum sem unnu hlutastarf , jafnvel þótt sérstakur samningur væri í gildi sem hefði átt að verja þessa starfsmenn ( # ) . Úr þessu þarf að bæta , þannig að fólk hafi lögbundinn rétt til að velja sér starfshlutfall og að erfitt sé fyrir atvinnurekendur að neita fólki um starfshlutfall að sínu vali , auk þess sem erfitt sé að segja fólki upp sérstaklega sem vinnur hlutastarf . Endurskoða skattkerfið til lengri tíma , til að tryggja að aukin framleiðni , og þar af leiðandi aukinn hagnaður vissra gerða atvinnustarfsemi , skili sér til samfélagsins í heild sinni , en ekki eingöngu fámenns hóps fyrirtækja eða einstaklinga . Vegna þess að um er að ræða breytingar sem snerta svo mörg svið atvinnulífsins – og raunar mannlífsins – , og vegna þess að um er að ræða breytingar sem munu hefja innreið sína á næstu árum , þá er nauðsynlegt að við grípum til aðgerða sem allra fyrst . Stéttarfélögin ættu að hafa fólk á sínum snærum sem útbýr aðgerðaáætlanir um sjálfvirknivæðingu . Framtíðin er svo að segja núna . Guðmundur D. Haraldsson er stjórnarmaður í Öldu , félagi um sjálfbærni og lýðræði . Þegar mannskepnan er borin saman við önnur dýr kemur margt merkilegt í ljós . Raunar svo margt , að best er að takmarka sig strax við tiltekið svið mannlífsins : Getuna til að skapa margbrotna hluti , en þessi geta er ótvíræð . Þannig er vinnuvikan löng , en hún er um 43 stundir á viku að meðaltali hjá ... 1 Um þessar mundir veikist einnig gjaldmiðill landsins , krónan , 2 væntanlega vegna þess að ferðamönnunum hér fækkar og þar af leiðandi ...